
ASMENS SU NEGALIA TEISIŲ APSAUGOS AGENTŪROS 
PRIE LIETUVOS RESPUBLIKOS SOCIALINĖS APSAUGOS IR DARBO MINISTERIJOS
DIREKTORIUS

ĮSAKYMAS
DĖL NEĮGALUMO IR DARBINGUMO NUSTATYMO TARNYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2023 M. GRUODŽIO 8 D. ĮSAKYMO Nr. V-71 „DĖL PAGALBOS KOORDINAVIMO ASMENIUI SU NEGALIA SKYRIMO,  ORGANIZAVIMO IR VYKDYMO TVARKOS APRAŠO PATVIRTINIMO“ PAKEITIMO

2025 m. kovo 25 d. Nr. V-49
Vilnius


. Pakeičiu Neįgalumo ir darbingumo nustatymo tarnybos prie Socialinės apsaugos ir darbo ministerijos direktoriaus 2023 m. gruodžio 8 d. įsakymą Nr. V-71 „Dėl Pagalbos koordinavimo asmeniui su negalia skyrimo, organizavimo ir vykdymo tvarkos aprašo patvirtinimo“:
. Pakeičiu nurodytą įsakymą ir jį išdėstau nauja redakcija (Pagalbos koordinavimo asmeniui su negalia skyrimo, organizavimo ir vykdymo tvarkos aprašas nauja redakcija nedėstomas): 

”ASMENS SU NEGALIA TEISIŲ APSAUGOS AGENTŪROS PRIE LIETUVOS RESPUBLIKOS SOCIALINĖS APSAUGOS IR DARBO MINISTERIJOS 
DIREKTORIUS

ĮSAKYMAS
DĖL PAGALBOS KOORDINAVIMO ASMENIUI SU NEGALIA SKYRIMO, ORGANIZAVIMO IR VYKDYMO TVARKOS APRAŠO
PATVIRTINIMO

Vadovaudamasi Lietuvos Respublikos neįgaliųjų socialinės integracijos įstatymo Nr. I-2044 pakeitimo įstatymo 3 straipsnio 4 ir 8 dalimis, Lietuvos Respublikos asmens su negalia teisių apsaugos pagrindų įstatymo 32 straipsnio 1 dalimi ir Lietuvos Respublikos socialinės apsaugos ir darbo ministro 2023 m. gruodžio 18 d. įsakymo Nr. A1-859 „Dėl Lietuvos Respublikos socialinės apsaugos ir darbo ministro 2023 m. kovo 3 d. įsakymo Nr. A1-140 „Dėl įgaliojimų suteikimo įgyvendinant Lietuvos Respublikos neįgaliųjų socialinės integracijos įstatymo Nr. I-2044 pakeitimo įstatymą“ pakeitimo“ 1.2.3 papunkčiu:
. Tvirtinu Pagalbos koordinavimo asmeniui su negalia skyrimo, organizavimo ir vykdymo tvarkos aprašą (pridedama).
. Įpareigoju Teisės ir personalo skyrių šį įsakymą pateikti Teisės aktų registrui.“
. Pakeičiu nurodytu įsakymu patvirtintą Pagalbos koordinavimo asmeniui su negalia skyrimo, organizavimo ir vykdymo tvarkos aprašą:
. Pakeičiu tvirtinimo žymą ir ją išdėstau taip:
„PATVIRTINTA
Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 
2023 m. gruodžio 8 d. įsakymu Nr. V-71“
. Pakeičiu 7 punktą ir jį išdėstau taip:
„. Vertinant asmens, kuris davė sutikimą, kad jam būtų teikiamas pagalbos koordinavimas, negalią, informacija apie pagalbos poreikį įvairiose veiklos srityse surenkama kartu su asmeniu ar jo atstovu pildant Anketą pagalbos koordinavimo poreikio vertinimui (vaikams iki 4 metų) (priedas) (toliau – Anketa) arba Individualios pagalbos poreikio klausimyną (toliau – Klausimynas). Klausimyno formos pagal atitinkamas 4-17 metų amžiaus grupes, patvirtintos Neįgalumo lygio nustatymo kriterijų ir tvarkos aprašo, patvirtinto Lietuvos Respublikos sveikatos apsaugos ministro, Lietuvos Respublikos socialinės apsaugos ir darbo ministro ir Lietuvos Respublikos švietimo ir mokslo ministro 2005 m. kovo 23 d. įsakymu Nr. V-188/A1-84/ISAK-487  „Dėl Neįgalumo lygio nustatymo kriterijų ir tvarkos aprašo patvirtinimo“, (toliau – Neįgalumo lygio nustatymo aprašas) 1, 2 ir 3 prieduose, kai neįgalumo lygis nustatomas pilnametystės nesukakusiam asmeniui (išskyrus, jeigu jis yra (buvo) draudžiamas valstybiniu socialiniu draudimu), arba Dalyvumo lygio nustatymo kriterijų ir tvarkos aprašo, patvirtinto Lietuvos Respublikos sveikatos apsaugos ministro ir Lietuvos Respublikos socialinės apsaugos ir darbo ministro 2005 m. kovo 21 d. įsakymu Nr. A1-78/V-179 „Dėl Dalyvumo lygio nustatymo kriterijų ir tvarkos aprašo patvirtinimo“, (toliau – Dalyvumo lygio nustatymo tvarkos aprašas) 3 priede, kai dalyvumo lygis nustatomas pilnamečiui asmeniui ir asmeniui, nesukakusiam pilnametystės, jeigu jis yra (buvo) draudžiamas valstybiniu socialiniu draudimu. Anketa ar Klausimynas pagalbos koordinavimui skirti pildomi ir įskaitant atvejus, nurodytus Neįgalumo lygio nustatymo tvarkos aprašo 28 punkte ir Dalyvumo lygio nustatymo tvarkos aprašo 32 ir 361 punktuose.“;
. Pakeičiu 8 punktą ir jį išdėstau taip:
„. Asmeniui ar jo atstovui nesutikus, kad asmeniui būtų teikiamas pagalbos koordinavimas, apie tai pažymima Klausimyne. Anketa tuomet nepildoma, o informacija apie pagalbos koordinavimo poreikį skirtingose veiklos srityse pildant Klausimyną nerenkama.“; 
. Pakeičiu 9 punktą ir jį išdėstau taip:
„. Asmeniui ar jo atstovui sutikus, kad asmeniui būtų teikiamas pagalbos koordinavimas, apie tai pažymima Klausimyno preambulėje (žyma „sutinka“). Anketa pradedama pildyti gavus žodinį sutikimą. Sprendimas skirti pagalbos koordinavimą ir sudaryti pagalbos planą priimamas, kai užpildytoje Anketoje nurodytas pagalbos koordinavimo poreikis bent vienoje veiklos srityje yra pagrįstas pokalbio su asmens atstovu metu gauta informacija arba Klausimyne individualiosios pagalbos poreikis bent vienoje veiklos srityje įvertintas 1–4 balais ir pagrįstas pagalbos koordinavimo aprašyme pokalbio su asmeniu ar jo atstovu metu gauta informacija. Sprendime dėl pagalbos koordinavimo poreikio nurodomas asmens, kuriam sudaromas pagalbos planas, vardas, pavardė, gimimo data, išdėstomas teritoriniame skyriuje ar Sprendimų kontrolės skyriuje, atsakingame už individualios pagalbos poreikio ir (ar) pagalbos koordinavimo poreikio vertinimą, sudarytas pagalbos planas, formuojamas Agentūros informacinėje sistemoje, nurodant už jo vykdymą atsakingas suinteresuotas institucijas, identifikuotos pagalbos poreikius asmens veiklų srityse ir užtikrinant specialisto, vykdančio pagalbos vadybininko funkcijas (toliau – Agentūros pagalbos vadybininkas), skyrimą pagalbos plano stebėsenai.“; 
. Papildau nauju 11.3 papunkčiu:
„. atlikus asmens dalyvumo lygio ar neįgalumo lygio vertinimą, asmeniui dalyvumo lygis ar neįgalumo lygis nėra nustatomas.“;
. Pakeičiu 18 punktą ir jį išdėstau taip:
„. Agentūros pagalbos vadybininkas informuoja atsakingų skyrių vedėjus apie poreikį peržiūrėti ir (ar) pakeisti priimtus sprendimus, dalyvauja juos keičiant, koreguojant pagalbos planą:“;
. Pakeičiu 18.4 papunktį ir jį išdėstau taip:
„. Agentūros direktoriui ar jo įgaliotam valstybės tarnautojui pakeitus Agentūros teritorinio skyriaus sprendimą;“;
. Papildau nauju 18.5 papunkčiu:
„. Agentūros direktoriui ar jo įgaliotam valstybės tarnautojui priėmus naują sprendimą.“;
. Pakeičiu 22 punktą ir jį išdėstau taip:
„. Pagalbos koordinavimo stebėsena šalies mastu atliekama kas ketvirtį renkant ir analizuojant pagalbos koordinavimo duomenis, kaupiamus informacinėse sistemose. Šią funkciją atlieka Informacinių technologijų, Metodinės pagalbos ir analizės ir Pagalbos koordinavimo skyriai , bendradarbiaudami su Agentūros pagalbos vadybininkais, esant poreikiui, pasitelkdami duomenų analitikos paslaugos teikėjus.“;
. Pakeičiu 24.1 papunktį ir jį išdėstau taip:
„. nekeisti Agentūros teritorinio skyriaus sprendimo dėl pagalbos koordinavimo poreikio;“;
. Pakeičiu 24.2 papunktį ir jį išdėstau taip:
„. pakeisti Agentūros teritorinio skyriaus sprendimą dėl pagalbos koordinavimo poreikio;“;
. Papildau nauju 24.3 papunkčiu:
„. priimti naują sprendimą dėl pagalbos koordinavimo.“
. Pakeičiu 27 punktą ir jį išdėstau taip:
„. Už pagalbos koordinavimo poreikio nustatymą atsako teritorinių skyrių, kuriuose, vertinant asmens negalią, surenkama informacija apie asmeniui reikalingos pagalbos poreikį įvairiose veiklos srityse ir priimami sprendimai dėl pagalbos koordinavimo poreikio, vedėjai, už pagrįstą pagalbos plano keitimo organizavimą – Agentūros pagalbos vadybininkas.“.
. N u s t a t a u, kad procedūros, pradėtos iki šio įsakymo įsigaliojimo, tęsiamos ir baigiamos pagal iki šio įsakymo įsigaliojimo galiojusią tvarką.
. Į p a r e i g o j u:
. Teisės ir personalo skyrių šį įsakymą pateikti Teisės aktų registrui;
. Informacinių technologijų skyrių šį įsakymą paskelbti Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos interneto svetainėje.



Direktorė         					Eglė Čaplikienė

